open-index/open-wikipedia-markdown huggingface dataset:
Firaxis Games

thumb|Firaxis logo
**Firaxis Games** ir ASV videospēļu uzņēmums. 1996. gadā to nodibināja Sids Maijers, Džefs Brigs un Braiens Reinoldss. Kompānija ir specializējusies stratēģiju žanra spēļu izstrādē.

## Spēles
Firaxis Games Sida Maijera vārdu izmanto kā kvalitātes zīmi savu produktu nosaukumos.

* Sid Meier's Gettysburg! (1997)
* Sid Meier's Antietam! (1998)
* Sid Meier's Alpha Centauri (1999)
* Sid Meier's Alien Crossfire (1999)
* Sid Meier's Civilization III (2001)
* Sid Meier's Civilization III: Play the World (2002)
* Sid Meier's Civilization III: Conquests (2003)
* Sid Meier's SimGolf (2002)
* Sid Meier's Pirates! (2004)
* Sid Meier's Civilization IV (2005)
* Sid Meier's Civilization IV: Warlords (2006)
* Sid Meier's Civilization IV: Beyond the Sword (2007)
* Sid Meier's Railroads! (2006)
* Civilization Revolution (2008)

## Ārējās saites
* Firaxis mājas lapa 
* Firaxis Games MobyGames.com vietnē
Kvartets

**Kvartets** ( — ceturtais) ir muzikāls skaņdarbs ar četriem izpildītājiem vai četru izpildītāju ansamblis. Izplatīts klasicismā.

Klasisko stīgu kvartetu veido divas vijoles, alts un čells.

## Skatīt arī
* koncerts
* kamermūzika
* duets
* trio / tercets
* kvintets
Repertuārs

**Repertuārs** (, kas savukārt no  — 'saraksts') ir skatuves mākslinieku vai mākslinieku grupas iestudēto lomu, izpildāmo skaņdarbu, daiļdarbu, deju un citu priekšnesumu kopums.
Melnupe (Virgas pieteka)

**Melnupe** (arī **Lašupe**) ir upe Latvijā, Dienvidkurzemes novadā, Virgas labā krasta pieteka. Sākas austrumos no Virgas grāvju sistēmā. Augštece un vidustece regulēta. Lejtecē izteikta ieleja, kas pie ietekas Virgā ir vairāk kā 10 m dziļa. Upe ir lēna, ar tīru ūdeni. Uz upes nav mākslīgi veidotu aizsprostu. To var sasniegt zivis no jūras.

## Pietekas
* Lašupe (kreisā)

## Atsauces
Kvintets

**Kvintets** () ir piecu izpildītāju ansamblis vai arī muzikāls skaņdarbs pieciem izpildītājiem.

Akadēmiskajā mūzikā īpaši mēdz izšķirt stīgu kvintetu, klavieru kvintetu (stīgu kvartets + klavieres) un klasisko pūtēju kvintetu (flauta, oboja, klarnete, fagots, mežrags). Džeza mūzikā bieži sastopams džeza kvintets.

## Skatīt arī
* koncerts
* kamermūzika
* duets
* trio / tercets
* kvartets
Niedrupe (Virgas pieteka)

**Niedrupe** ir upe Latvijā, Dienvidkurzemes novadā, Virgas labā krasta pieteka. Upe ir lēna, ar tīru ūdeni. Ik pa laikam to aizsprosto bebri.

## Atsauces
Darja Saltikova

**Darja Saltikova** () jeb **Saltičiha** (dzimusi , mirusi ) bija Maskavas guberņas Podoļskas apriņķa muižniece. Viņa kļuva bēdīgi slavena, jo sadistiski spīdzināja un nogalināja daudzus savus dzimtcilvēkus, galvenokārt sievietes. 1762. gadā pēc imperatores Katrīnas II pavēles tika sākta izmeklēšana. 1768. gadā viņai atņēma muižnieces statusu un piesprieda nāvessodu, kas vēlāk tika aizstāts ar mūža ieslodzījunu. Pirms nosūtīšanas uz cietumu uz stundu tika piekalta pie kauna staba Maskavas Sarkanajā laukumā. Saltikova 33 gadus līdz pat savai nāvei bija ieslodzīta Ivanovskas Maskavas jaunavu klostera cietumā. Bargi sodīti tika arī viņas līdzdalībnieki. 

## Atsauces
Prūšu ūdenskrātuve

**Prūšu ūdenskrātuve** ir mākslīga ūdenstilpe Dienvidkurzemes novada Virgas pagastā. Ūdenskrātuve uzpludināta 1980. gados, izveidojot dambi uz Virgas upes. Ūdenskrātuves rietumu krastā izveidota mazā HES ar 200 kW jaudu. Ūdenskrātuves krasti ir zemi, lēzeni. Ūdens skaidrs. Tajā dzīvo līdakas, zandarti, asari, raudas, līņi un karpas. Ezers ir iecienīta makšķerēšanas vieta. Makšķerēšana ir licencēta. Par makšķerēšanas licencēm ieņemtā nauda tiek izmantota zivju resursu papildināšanai ūdenskrātuvē.

## Atsauces
Rekviēms (Mocarts)

[thumb|250px|Mocarta darba "Rekviēms" [rokraksts|rokraksta pēdējā lappuse.]]

**Rekviēms re minorā** ir Volfganga Amadeja Mocarta skaņdarbs, kuru viņš sacerēja 1791. gadā, kad bija ļoti slims un vājš. Rekviēms bija Mocarta pēdējais skaņdarbs un bija viens no iespaidīgākajiem un atpazīstamākajiem darbiem. Ievērību šis darbs ir ieguvis ne tikai ar savu mūziku, bet arī ar debatēm par to, cik daudz pirms savas nāves to uzrakstīja pats Mocarts un cik daudz to vēl tupināja rakstīt Mocarta skolnieks Francis Ksavjers Zīsmairs (*Franz Xaver Süssmayr*).
Mario Kart DS

***Mario Kart DS*** ir ātrumsacīkšu spēle, ko *[[Nintendo DS]]* konsolei izdeva *[[Nintendo]]*. Tā ir *Mario Kart* sērijas piektā spēle un pirmā, kas izmanto *Nintendo* bezvadu savienojumu. Spēli 2005. gada novembrī izdeva Ziemeļamerikā, Austrālijā un Eiropā, bet 2005. gada decembrī — arī Japānā un Dienvidkorejā. *Mario Kart DS* ir augstu novērtēta, *[[GameSpot]]* tīmekļa vietnē saņemot 9,2/10 vērtējumu.

## Ārējās saites
* ''Mario Kart DS'' oficiālā tīmekļa vietne Eiropā
Brašova

**Brašova** () ir pilsēta Transilvānijā, Rumānijā. Pēc iedzīvotāju skaita tā ir septītā lielākā Rumānijas pilsēta. Tā atrodas valsts centrālajā daļā, aptuveni 166 kilometru attālumā no Bukarestes. Uz dienvidiem no pilsētas atrodas Karpatu kalni. Tā ir franču fotogrāfa Brassai dzimtā pilsēta.

## Iedzīvotāji
Brašovas pašvaldībā ir 284,596 iedzīvotāji. Tās etniskais iedalījums ir sekojošs:

Rumāņi: 258,042 (90.66%) 
Ungāri: 23,204 (8.54%) 
Vācieši: 1,717 (0.60%) 
Čigāni: 762 (0.26%) 
citi (krievi, grieķi, itālieši): 871 (0.31%)

## Mūzika

Brašova ir pazīstama kā izcelsmes pilsēta Rumānijas valsts himnai, kas tika sarakstīta un publicēta 1848. gada revolūcijai.

Ievērojams ir arī Brašovā notiekošais ikgadējais mūzikas festivāls *"Golden Stag International Music Festival"*. Kopš festivāla pirmsākumiem 1995. gadā, tajā ir uzstājušies tādi pazīstami ārzemju mākslinieki kā Toto Kutuņo, Džeimss Brauns, Kailija Minoga, Kristīna Agilera, Rejs Čārlzs, Toms Džouns, Rikijs Mārtins, Pink un citi.

Šajā pilsētā ir meklējami pirmsākumi arī vienai no Rumānijā plaši pazīstamajām popmūzikas grupām Hi-Q.

## Atsauces

## Ārējās saites
Anna Marija Mocarte

thumb|Anna Marija Mocarte
**Anna Marija Mocarte**, meitas uzvārds **Pertla**, (dzimusi , mirusi ) bija Volfganga Amadeja Mocarta un Marijas Annas Mocartes māte.

## Ārējās saites
Leopolds Mocarts

**Leopolds Mocarts** (; dzimis , miris ) bija vācu komponists, mūzikas skolotājs un vijolnieks. Mūsdienās viņš ir vairāk pazīstams kā Volfganga Amadeja Mocarta tēvs un skolotājs. Viņš ir arī publicējis vijolspēles mācību grāmatu *Versuch einer gründlichen Violinschule*.

## Ārējās saites
Marija Anna Mocarte

[thumb|250px|Marija Anna Mocarte - [Volfgangs Amadejs Mocarts|Volfganga Amadeja Mocarta māsa.]]

**Marija Anna Mocarte**, pazīstama arī kā **Nannerle**, (dzimusi , mirusi ) bija iemīļota mūziķe 18. gadsimta Eiropā. Viņa vairāk ir pazīstama kā Volfganga Amadeja Mocarta māsa, kā arī Leopolda Mocarta un Annas Marijas Mocartes meita.

## Ārējās saites
Zalcburgas doms

**Zalcburgas doms** () ir 17. gadsimtā būvēta baroka stila katedrāle, kura atrodas Zalcburgā. Tā būvēta par godu Zalcburgas Svētajam Rūpertam. Šajā katedrālē ir kristīts Volfgangs Amadejs Mocarts.

## Ārējās saites
Forza Motorsport 2

***Forza Motorsport 2*** ir ātrumsacīkšu spēle, ko *[[Xbox 360]]* konsolei izstrādāja *[[Turn 10 Studios]]*. To  izdeva Japānā,  — Ziemeļamerikā,  — Eiropā un  — Austrālijā. Spēle ir augstu novērtēta, *[[GameSpot]]* vietnē saņemot 9,2/10 vērtējumu. *Forza Motorsport 2* var izvēlēties no vairāk nekā 300 automašīnu un 14 trašu (2 var lejuplādēt arī no interneta) ar 47 dažādām konfigurācijām.

## Āŗējās saites
* Oficiālā tīmekļa vietne
Kapelmeistars

**Kapelmeistars** ir vācu valodas cilmes vārds, kas apzīmē personu, kura pārziņā ir mūzikas veidošana. Pēc būtības kapelmeistars ir kora vai orķestra vadītājs vai diriģents. Vārds *kapelmeistars* ir saliktenis, kura pirmā daļa ir radusies no latīņu vārda *kapelle* (koris; orķestris), savukārt otrā daļa ir radusies no vācu valodas *Meister*, kas nozīmē *speciālists*.

## Ārējās saites
Zalcburgas arhibīskapija

**Zalcburgas arhibīskapija** bija Svētās Romas impērijas baznīcas valsts, kura atradās tagadējās Zalcburgas apkārtnē, Austrijā.
Braiens Renoldss

**Braiens Renoldss** (*Brian Reynolds*, dzimis 1967. gadā) ir amerikāņu datorspēļu dizainieris, kura vārds saistīts ar tādiem datorspēļu uzņēmumiem kā MicroProse un Firaxis Games. Nodibinājis savu datorspēļu uzņēmumu Big Huge Games. Vadījis tādu ievērojamu datorspēļu izstrādi kā Civilization II, Sid Meier's Alpha Centauri un Rise of Nations.

## Karjera
Braiens Renoldss savu karjeru uzsāka 1991. gadā, kad uzņēmumā MicroProse ieņēma vadošā programmētāja amatu, izstrādājot tādas piedzīvojumu spēles kā Rex Nebular (1992), Return of the Phantom (1993) un Dragonsphere (1993). Viņu vienmēr bija piesaistījušas stratēģijas, tāpēc, kad piedzīvojumu spēļu popularitāte kritās, sadarbībā ar Sidu Maijeru tapa Sid Meier's Colonization (1994).

Sid Meier's Colonization panākumi palīdzēja Braienam Renoldsam pakāpties augstāk un kļūt par veiksmīgās Civilization II (1996) galveno dizaineri. Civilization II datorspēļu nozarē Braiena vārdu padarīja atpazīstamu un viņš kļuva par Firaxis Games līdzdibinātāju. Šeit viņš deva savu ieguldījumu Sid Meier's Gettysburg (1997) izstrādē un radīja savu otro vislabāk pārdoto datorspēli Alpha Centauri (1998). 2000.gadā viņš pameta Firaxis Games un nodibināja savu kompāniju — Big Huge Games.

B.Renoldss ir Big Huge Games prezidents. Viņš nodarbojas ar datorspēļu koncepciju un prototipu izstrādi. Līdz šim lielākais viņa uzņēmuma panākums ir Rise of Nations (2003).

## Datorspēles
Produkti, kuru izstrādē Braiens Renoldss ir ieguldījis savu darbu:
* Age of Empires III: The Asian Dynasties (2007)
* Rise of Nations: Rise of Legends (2006)
* Rise of Nations: Thrones & Patriots (2004)
* Rise of Nations (2003)
* Civilization II: Multiplayer Gold Edition (1999)
* Sid Meier's Alien Crossfire (1999)
* Sid Meier's Alpha Centauri (1999)
* Sid Meier's Gettysburg! (1997)
* Sid Meier's Civilization II (1996)
* Sid Meier's CivNet (1995)
* Dragonsphere (1994)
* Sid Meier's Colonization (1994)
* F-15 Strike Eagle III (1993)
* Return of the Phantom (1993)
* Rex Nebular and the Cosmic Gender Bender (1992)

## Ārējās saites
* Renoldss Mobygames.com vietnē
Lūenphabāna

**Lūenphabāna** (, *Louangphabang*) ir viena no lielākajām Laosas pilsētām, senā Lūenphabānas karalistes galvaspilsēta. Tā atrodas Ziemeļlaosā pie Mekongas upes, 425 kilometrus no Vjenčanas un ir Lūenphabānas provinces centrs. Līdz 1975. gadam tā bija karaļa mītnes pilsēta un valdības galvaspilsēta. Pirms 698. gada tās nosaukums bija Muansana (). Viena no UNESCO Pasaules kultūras mantojuma nozīmīgākajām, skaistākajām pasaules pilsētām. Lūenphabānā dzīvo apmēram 55 tūkstoši iedzīvotāju.

## Ārējās saites
Vjenčana

**Vjenčana** (, ) ir Laosas galvaspilsēta, pie Mekongas upes. Tā ir Laosas lielākā pilsēta. Iedzīvotāju skaits 2015. gadā bija apmēram 760 tūkstoši.

Starp ievērojamākajiem apskates objektiem ir *[[That Luang]]* – zelta stupas templis, kas tiek uzskatīts par Laosas nacionālo simbolu, *[[Patuxai]]* uzvaras arka, kas atgādina Parīzes Triumfa arku, un *[[Hophakeo]]* templis, kur agrāk atradās Smaragda Buda. Mekongas krastmalas promenāde ir iecienīta vietējo iedzīvotāju un tūristu pulcēšanās vieta, īpaši saulrietā.

Vjenčana ir arī nozīmīgs transporta mezgls, īpaši pēc Ķīnas–Laosas dzelzceļa atklāšanas.

## Ārējās saites
Need for Speed: ProStreet

***Need For Speed: ProStreet*** (saīsinājumā **NFS:PS**) ir vienpadsmitā spēle *[[Electronic Arts]]* spēļu sērijā *[[Need For Speed (sērija)|Need For Speed]]*.  *Electronic Arts* izdeva pirmo *ProStreet* video treileri un desmit dienas vēlāk oficiāli paziņoja par spēles iznākšanu. Tā tika izdota visā pasaulē 2007. gada novembrī. Spēles PC versija ieguva vērtējumu 6.5 spēļu mājaslapā *[[GameSpot]]*.

NFS:PS ir legālas sacensības slēgtās trasēs. Spēlē ir 60 dažādas mašīnas. Tās var ne tikai noskrambāt, kā tas bija iepriekšējās daļās, bet arī kārtīgi sasist.

Spēles demo versijā bija pieejamas divas sacensības — viena ir *speed challenge* un otra ir *grip race*. Demo versija parādijās *[[Xbox Live]]* veikalā , *[[PlayStation Store]]*  un PC .

## Ārējās saites
* Oficiālā NFS:PS mājaslapa
Rokmūzika

**Rokmūzika** () jeb vienkārši **roks** (*rock*) ir daudzos novirzienos sazarojies populārās mūzikas žanrs. Rokmūzika radusies Amerikas Savienotajās Valstīs 1950. gadu sākumā no rokenrola, bet 1960. gados sazarojās daudzos un dažādos citos rokmūzikas žanros un izplatījās arī citās angļvalodīgajās valstīs, it īpaši, Apvienotajā Karalistē. 1990. gados rokmūzika bija izplatījusies visā pasaulē. Termins "rokmūzika" tiek lietots no 1960. gadu otrās puses. Rokmūzikas skaņdarbi ir vokāli un instrumentāli, raksturīgs akcentēts ritms, dinamiskums un skaņas skaļums. Pamatā izmantotas elektriskās ģitāras (basģitāras), sitaminstrumenti (bungas) un elektroniskie mūzikas instrumenti (sintezators).

Ar rokmūziku ir saistīti arī citi mūzikas žanri, kā rezultātā ir radušies dažādi jauktie žanri, piemēram, mūsdienu tautas mūzika ar rokmūzikas elementiem ir radījusi tādu mūzikas žanru kā folkroku, savukārt blūzs ar rokmūziku rada blūzroku.

## Rokgrupas
Rokgrupās tradicionāli ir elektriskā ģitāra un/vai akustiskā ģitāra, kā arī basģitāra, bungu komplekts un vokāls, dziedātājs. Grupas sastāvu bieži papildina taustiņinstrumenti, piemēram, sintezators. Atkarībā no stila tiek izmantoti arī pūšaminstrumenti, piemēram, fankrokā.

## Rokmūzikas kultūra
Par rokmūzikas celmlaužiem uzskata Elvisu Presliju, *[[The Beatles]]* un *[[The Rolling Stones]]*.

Vairākas subkultūras kā modi, hipiji, panki, metālisti, goti un emo ir cieši saistīti ar rokmūziku, katrs no tiem ar noteiktu rokmūzikas žanru vai žanriem. Rokmūzika ir izmantota arī politikā un citur, piemēram, 1978. gadā aizsākās kustība Roks pret komunismu.

## Atsauces

## Ārējās saites

*
Stenozējošs ligamentīts

**Stenozējošs ligamentīts** ir plaukstas cīpslu iekaisīga saslimšana. Angliski rakstošajā medicīnas literatūrā šādu jēdzienu nelieto. Zem stenozējošā ligamentīta diagnozes slēpjas vairākas pataloģiju grupas: pirkstu stenozējošs ligamentīts, De Kervēna slimība u.c.

## Klīniskā aina
Sāpes, tūska, kustību ierobežojums pirkstos un plaukstā. Reizēm pirkstos ir "ķeršanās" sajūta t.i. pacientam pirkstu saliecot vai atliecot rodas klikšķa efekts. Sevišķi izteikti šie simptomi ir no rīta. Nereti virs cīpslu makstīm un kanāliem var iztaustīt sāpīgu bumbulīti - gangliju. 

## Etioloģija
Visbiežāk stenozējošs ligamentīts rodas pie plaukstas cīpslu un saišu nefizioģiskām īslaicīgām pārslodzēm vai arī fizioloģiskām, bet ilgstošām slodzēm. Šī pataloģija bieži ir saistīta ar nepareizu darba organizāciju, ergonomiku. Atsevišķos gadījumos ierosinošais faktors nav zināms, bet biežāk stenozējošos ligamentītus novēro sievietēm, cukura diabēta slimniekiem un pacientiem ar proporcionāli īsiem pirkstiem.

## Ārstēšana
Pamatā konservatīva. Sākotnēji lieto nesteroīdos pretiekaisuma līdzekļus gan tablešu formā, gan vietēju ziežu un krēmu veidā, kā arī ortozes un saudzējošu režīmu. Jāatzīmē, ka tieši saudzējošais režīms ir patoģēnētiskās ārstēšanas pamatā t.i., ja ir pārslodze, tad vajag atslodzi. Ja iepriekšminētā terapija nav pārāk efektīva, tad var nākties injicēt lokālus sintētisko steroīdu preparātus (piemēram, triamcionolona). Ja arī šī ārstēšana nedod rezultātus. Par konservatīvās terapijas efektivitāti var spriest ne ātrāk kā pēc 6 nedēļām. Pēdējā iespēja ir ķirurģiska operācija, kuras laikā konkrētais cīpslas maksts tunelis tiek atvērts (dekompresēts). Šādas operācijas veic plaukstas ķirurgi, mikroķirurgi (plastiskie ķirurgi) un ortopēdi.

## Ārējās saites
* Latvijas Plastiskās un Mikroķirurģijas centrs
Ortoze

220px|thumb|Kājas ortoze
**Ortoze** jeb **šina** ir ārējs palīglīdzeklis funkcionālu sāpju samazināšanai un/vai kustību apjoma uzturēšanai. Tipisks piemērs ir ortoze, kuru lieto pie plaukstas pamatnes locītavas sastiepumiem vai sasitumiem, kā arī pie cīpslu bojājumiem.

## Ārējās saites
Ķirurģiskā lupa

**Ķirurģiskā lupa** ir optiska ierīce ar palielinājumu līdz 6 reizēm. Ar tās palīdzību tiek veiktas mikroķirurģiskas operācijas, piemēram, nervu šuves vai lielāku asinsvadu šuves. Lupas savā darbā izmanto plastiskie ķirurgi (mikroķirurgi), plaukstas ķirurgi, asinsvadu ķirurgi un neiroķirurgi. 

## Ārējās saites
Latvijas Plastiskās un Mikroķirurģijas centrs
Gaiļbiksīte

**Gaiļbiksīte** (*Primula veris*) ir daudzgadīgs prīmulu dzimtas lakstaugs.

## Raksturojums
Augums neliels, 15 līdz 30 cm. Lapas sakārtotas rozetē, veselas, otrādi olveidīgas. Lapas garums kopā ar kātu līdz 20 cm, platums līdz 6 cm. Lapas pēc ziedēšanas kļūst lielākas, krokojas. Lapas plātne pāriet spārnainā kātā. Stumbrs (ziednesis) stāvs, 10—30 cm garš ar 5—10 nokareniem ziediem. Ziedi sakopoti čemurā. Zieda kauss stobrveida, pūkains. Ziedi dzelteni. Zied maijā, jūnijā. Auglis — olveidīga pogaļa.

## Izplatība
Suga izplatīta Eiropā, izņemot ziemeļu rajonus. Aug arī Kaukāzā, Turcijā un Irānā.

Latvijā ir sastopams visā teritorijā. Aug krūmājos, mežos, sausās pļavās.

## Izmantošana
150px|left|thumb|Gaiļbiksītes ziedi un sēklas
Ārstniecības augs. Satur saponīnu, glikozīdus, A un C vitamīnu. Lieto galvenokārt par atklepošanas līdzekli. Izmanto migrēnas, podagras, reimatisma ārstēšanā, pret bezmiegu un klepu. Var būt kairinošs cilvēkiem, kuri ir pret to alerģiski.

Gaiļbiksītes lapas tiek izmantotas spāņu virtuvē kā lapu salāti. Anglijā ziedus izmanto pašdarināto vīnu aromatizēšanai.

Iecienīts krāšņumaugs.

## Audzēšana
Gaiļbiksītes var pavairot ar sēklām vai dalot cerus. Sēklas sēj vēlu rudenī, kastītēs vai gruntī. Pavasarī, kad augi sasnieguši ~4 cm augstumu, tos izstāda 10—15 cm attālumā patstāvīgā vietā. Augiem patīk noēnota vieta un auglīga augsne.

## Atsauces
Vijolnieks

thumb|250px|Vijolnieks.
**Vijolnieks** vai **vijolniece** ir persona, kura spēlē vijoli.

## Slavenākie vijolnieki un vijolnieces
* Džošua Bells
* Ūle Bulls
* Džordže Enesku
* Jaša Heifecs
* Fricis Kreislers
* Gidons Krēmers
* Jehudi Menuhins
* Leopolds Mocarts
* Dāvids Oistrahs
* Nikolo Paganīni
* Žaks Tibo
* Henriks Veņavskis
* Vanesa Mea

## Atsauces
Tomass Jangs

thumb|right|250px|Tomass Jangs. Gleznošanas laiks nav zināms

**Tomass Jangs** (*Thomas Young*, dzimis , miris ) bija angļu dabaszinātnieks, Londonas Karaliskās biedrības loceklis. Viņš ir studējis medicīnu un fiziku. Fizikā ieviesis interferences jēdzienu, kā arī izskaidrojis acs akomodāciju ar acs lēcas liekuma maiņu. Pētot ķermeņu deformācijas, ieviesis Janga moduli jeb elastības moduļa jēdzienu.
Ēna

thumb|250px|Cilvēka ēna
**Ēna** ir optiska parādība, kas rodas, ja gaismas staru ceļā atrodas kāds šķērslis, kas aizsedz gaismu. Tā kā gaismas stari izplatās taisnā virzienā, tiešā gaisma aiz šķēršļa nenonāk. Lai rastos ēna, vajadzīgs gaismas avots, priekšmets, kas met ēnu, un virsma, uz kuras krīt ēna. Jo mazāki ir gaismas avota leņķiskie izmēri, jo asāka ir ēna — ja šķērslis aizsedz gaismu tikai daļēji, veidojas pusēna.
FK Zibens/Zemessardze

**FK Zibens/Zemessardze** bija Latvijas futbola komanda no Ilūkstes. No 1999. gada tā spēlēja 1. līgā. 2000. gadā izcīnīja 1. vietu 1. līgā un 2001. gada sezonu aizvadīja Virslīgā, tomēr tur ieņēma pēdējo vietu un nākamajā gadā atgriezās 1. līgā.  2006. gadā apvienojās ar Dinaburg FC dublieriem un nomainīja nosaukumu uz Dinaburg-Zemessardze, tomēr jau nākamgad atguva savu veco nosaukumu.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/1997 till:01/07/2008
ScaleMajor = unit:year increment:1 start:1998
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:bl3  value:rgb(0.9,0.5,0.5)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/1997 till:01/07/1998  shift:(0,-4) text:1
  from:01/07/1998 till:01/07/1999  shift:(0,-4) text:3
  from:01/07/1999 till:01/07/2000  shift:(0,-4) text:1
  from:01/07/2000 till:01/07/2001  shift:(0,-4) text:8
  from:01/07/2001 till:01/07/2002  shift:(0,-4) text:3
  from:01/07/2002 till:01/07/2003  shift:(0,-4) text:6
  from:01/07/2003 till:01/07/2004  shift:(0,-4) text:4 (1*)
  from:01/07/2004 till:01/07/2005  shift:(0,-4) text:10 (5*)
  from:01/07/2005 till:01/07/2006  shift:(0,-4) text:6*
  from:01/07/2006 till:01/07/2007  shift:(0,-4) text:9
  from:01/07/2007 till:01/07/2008  shift:(0,-4) text:8

  from:01/07/1997 till:01/07/1998  color:bl3  shift:(0,13)  text: "2. līga"
  from:01/07/1998 till:01/07/2000  color:bl2  shift:(0,13)  text: "1. līga"
  from:01/07/2000 till:01/07/2001  color:bl1  shift:(0,13)  text: "Virslīga"
  from:01/07/2001 till:01/07/2008  color:bl2  shift:(0,13)  text: "1. līga"
  ***** Neskaitot Virslīgas klubu otrās komandas, kuras 1. līgas čempionātā startēja ārpus konkurences.

## Ārējās saites
* Latvijas Futbola federācija
Šturms

**Šturms** ( — 'vētra'; sieviešu dzimtē Šturma) ir vācu cilmes uzvārds. Cilvēki ar šo uzvārdu:

* Eduards Šturms (1895—1959) — latviešu vēsturnieks un arheologs;
* Marko Šturms (*Marco Sturm*; dzimis 1978) — vācu hokejists;
* Niko Šturms (*Nico Sturm*; dzimis 1995) — vācu hokejists;
* Pauls Šturms (1897—1917) — latviešu strēlnieku virsnieks.
Mehāniskais līdzsvars

[thumb|[Dzīvsudrabs|Dzīvsudraba barometrs- staba augšā ir vakuums, dzīvsudraba smaguma spēks līdzsvaro atmosfēras spiedienu]]
**Mehāniskais līdzsvars** ir stāvoklis, kad kādam ķermenim visu pielikto spēku summa ir vienāda ar nulli. Mehānisks līdzsvars var attiekties ne tikai uz vienu ķermeni, bet arī fizikālu sistēmu miera stāvoklī vai vienmērīgā kustībā inerces dēļ.

## Līdzsvaru veidi
thumb|Dažādi novietoti konusi: A atrodas stabilā līdzsvarā; B atrodas labilā līdzsvarā; C atrodas nenoteiktā līdzsvarā
Izšķir trīs veidu līdzsvarus - stabilu, labilu un indiferentu.

Ja, nedaudz izvirzot ķermeni no līdzsvara stāvokļa, rodas spēki, kas to atvirza atpakaļ līdzsvarā, tad līdzsvars ir stabils.

Ja, nedaudz izvirzot ķermeni no līdzsvara, tas tajā vairs neatgriežas, bet turpina attālināties, tad līdzsvars ir nestabils jeb labils. 

To, vai līdzsvars ir stabils vai nestabils, var pateikt, tikai izvirzot ķermeni no līdzsvara stāvokļa. Ja līdzsvars neatjaunojas, tas ir nestabils. Ja, izvirzot ķermeni no esošā līdzsvara, tas tūdaļ nokļūst jaunā līdzsvarā, to sauc par nenoteikto jeb indiferento līdzsvaru.
Raksturīga nenoteikta līdzsvara situācija veidojas, piemēram, lodei uz horizontāla galda vai mašīnai uz līdzena ceļa.

## Līdzsvars ar balsta laukumu

Īpašs līdzsvara gadījums ir, ja ķermenim ir balsta laukums. Šajā gadījumā balsta elastības spēks nav pielikts kādā vienā punktā, bet sadalīts pa visu ķermeņa pamatu. Ķermenis atrodas līdzsvarā, ja vertikāle, kas novilkta caur smaguma centru, šķērso ķermeņa balsta laukumu. Ja šī līnija nešķērso balsta laukumu, tad ķermenis krīt.

Interesants līdzsvara gadījums ir Pizas tornis Itālijā, kuru ir izmantojis Galilejs, pētot ķermeņu brīvo krišanu. Tornis ir 55 m augsts cilindrs, kura rādiuss ir 7 m. Torņa virsotne nosvērusies par 4,5 metriem.

## Skatīt arī

* Ņūtona likumi
* Svira
* Klucīšu kraušanas problēma
Līdzsvars

**Līdzsvars** var būt:
* mehāniskais līdzsvars;
* ķīmiskais līdzsvars;
* termodinamiskais līdzsvars jeb siltuma līdzsvars;
* ekonomiskais līdzsvars (tirgus līdzsvars);
* darba un privātās dzīves līdzsvars;
* Neša līdzsvars (socioloģijā).
Džons

**Džons** ( vai *Jon*) ir angļu vārds. Tas ir radniecīgs vārdam "Jānis". Pazīstami cilvēki ar šo vārdu, uzvārdu vai pseidonīmu:
* Džons Adamss (*John Adams*), 2. ASV prezidents (1735—1826)
* Džons Kvinsijs Adamss (*John Quincy Adams*), 6. ASV prezidents (1767—1848)
* Džons Adamss (*John Couch Adams*), britu zinātnieks (1819—1892)
* Džons Bekuss (*John Backus*), amerikāņu datorzinātnieks (1924—2007)
* Džons Bonems (*John Bonham*), angļu bundzinieks (1948—1980)
* Džons Djūijs (*John Dewey*), amerikāņu filozofs (1859—1952)
* Eltons Džons (*Elton John*), angļu dziedātājs, komponists un pianists (1947)
* Ģentes Džons (*John Plantagenet of Gaunt*), Anglijas augstmanis (1340—1399)
* Džons Faulzs (*John Robert Fowles*), 35. ASV prezidents (1926—2005)
* Džons Grišams (*John Ray Grisham Jr.*), amerikāņu rakstnieks (1955)
* Džons Hopfīlds (*John Hopfield*), amerikāņu zinātnieks (1933)
* Džons Hauards (*John Winston Howard*), 25. Austrālijas premjerministri (1939)
* Džons Keinss (*John Maynard Keynes, 1st Baron Keynes*), britu ekonomists (1883—1946)
* Džons Kenedijs (*John Fitzgerald Kennedy*), 35. ASV prezidents (1917—1963)
* Džons Kutzē (*John Maxwell Coetzee*), dienvidāfrikāņu rakstnieks (1940)
* Džons Latvis (*Jon Latvis*), kanādiešu mūziķis
* Džons Lenons (*John Winston Ono Lennon*), angļu mūziķis (1940—1980)
* Džons Loks (*John Locke*), angļu filozofs (1632—1704)
* Džons Makloskijs (*John McCloskey*), ziemeļīru seismologs
* Džons Olivas (*John Olivas*), amerikāņu astronauts (1965)
* Džons Olsens (*John Fleming Olsen*), vācu mūziķis (1964)
* Džons Plantagenets (*John Plantagenet, the Lackland*), Anglijas karalis (1166—1216)
* Džons Raskins (*John Ruskin*), angļu kritiķis (1819—1900)
* Džons Robertss (*John Glover Roberts Jr.*), amerikāņu jurists (1955)
* Džons Sertīss (*John Surtees*), britu sacīkšu pilots (1934)
* Džons Tailers (*John Tyler*), 10. ASV prezidents (1790—1862)
* Džons Tolkīns (*John Ronald Reuel Tolkien*), angļu rakstnieks (1892—1973)

## Skatīt arī
* Džonsons
* Džonss
* Džounss
Golovins

**Golovins** (, no *голова* — '(sētas, ciema) galva'; sieviešu dzimtē **Golovina** (*Головина́*)) ir krievu cilmes uzvārds. Cilvēki ar šo uzvārdu:

* Aleksandrs Golovins (*Алекса́ндр Голови́н*; 1996) — Krievijas futbolists;
* Jevgeņijs Golovins:
** Jevgeņijs Golovins (*Евгений Головин*; 1782—1858), Rīgas ģenerālgubernators;
** Jevgeņijs Golovins (1989), Latvijas futbolists;
* Sergejs Golovins (1990), Latvijas futbolists.
Kritiskā masa

thumb|200px|Augšējā sfēra ir pārāk maza, lai notiktu ķēdes reakcija, jo liela daļa neitronu izkļūst ārā no tās. <br />
Vidējās sfēras izmērs ir pietiekams ķēdes reakcijai, jo sasniegta kritiskā masa.<br />
Apakšējā sfēra ir tikpat liela, kā augšējā, bet tai ir neitronus atstarojoša materiāla apvalks, tādēļ arī tā sasniedz kritisko masu
**Kritiskā masa** kodolfizikā ir kodoldegvielas (skaldāmā materiāla) daudzums, pie kura sākas kodolu dalīšanās ķēdes reakcija, kas uztur pati sevi. Šādā vielas daudzumā neitronu pavairošanas koeficients ir 1 vai lielāks par 1. 

Kritiskā masa atkarīga no daudziem faktoriem —- vielas īpašībām (galvenokārt no dalīšanās un radiācijas satveršanas efektīvā šķērsgriezuma, kā arī blīvuma), no piemaisījumu daudzuma, izstrādājuma ģeometriskās formas (no vienādas masas ķermeņiem lodei ir vismazākā kritiskā masa; kritiskas masas ķermeņa izmērus sauc par kritiskajiem izmēriem), kā arī no ķermeņa apkārtnē esošajiem priekšmetiem. Ja ap skaldāmo izstrādājumu ir materiāli, kas labi atstaro neitronus, kritiskā masa būtiski samazinās. Šī iemesla dēļ skaldāmo nuklīdu sāļu šķīdumiem ūdenī piemīt sevišķi maza kritiskā masa, jo ūdens labi atstaro neitronus. 

Urāna-235 sfēras kritiskā masa ir 45 kg, bet plutonija-239 — 8 kg.

## Literatūra
* Fizikas rokasgrāmata. R:, "Zvaigzne", 1988, 423. lpp.
Skolotājs

**Skolotājs** ir persona, kura palīdz citiem cilvēkiem iegūt zināšanas. Visbiežāk skolotāji tiek saistīti ar darbu, kuru veic skolā, bet tikpat labi tas var būt arī ģimenes lokā, ar reliģijām saistītās lietās vai vienkārši uz ielas. Skolotājs parasti ir ceļvedis vai palīgs mācīšanās procesā. Dažādās kultūrās skolotāja loma var būt atšķirīga. Akadēmiskie priekšmeti ir bijuši nozīmīgi daudzās kultūrās, bet skolotāju pienākumos var ietilpt ne tikai palīdzēšana iemācīties šos priekšmetus. Bieži vien skolotājs sniedz arī profesionālas iemaņas, sagatavo skolēnus tālākai dzīvei, attīsta skolēna personību, kā arī iemāca vienkāršas dzīves iemaņas. Mūsdienās skolotājs ir definēts kā specifisks amats, kas to pielīdzina nozīmības ziņā citām profesijām.
Mācību grāmata

**Mācību grāmata** ir grāmata, kura ir palīgs kāda mācību priekšmeta apguvē. Mācību grāmatas tiek izstrādātas tā, lai skolēni spētu apgūt konkrētā priekšmeta prasības. Mūsdienās mācību grāmatas ir pieejamas arī elektroniskā formātā.

Mācību grāmata ir skolēnam paredzēts mācību līdzeklis, kurā metodiski izklāstīti mācību priekšmeta teorijas un prakses jautājumi, kā arī doti uzdevumi un vingrinājumi mācību priekšmeta standartā noteiktā mācību satura apguvei un mācību sasniegumu pārbaudei. Mācību grāmata atbilst skolēna attīstības posma uztveres un izpratnes īpatnībām, interesēm, pieredzei un vajadzībām. Uzbūves ziņā tā ir metodiski vienota un piemērojama mācību priekšmeta programmai.

## Ārējās saites
* Valsts Izglītības satura centra metodiskie ieteikumi "Valsts vispārējās izglītības standartiem atbilstošas mācību literatūras satura izstrāde un izvērtēšana"
Viljams Lorenss Bregs

**Sers Viljams Lorenss Bregs** (, dzimis , miris ) bija britu fiziķis. 1915. gadā ieguva Nobela prēmiju fizikā kopā ar savu tēvu Viljamu Henriju Bregu par darbu kristālu struktūras analīzē ar rentgenstaru palīdzību.

Dzimis 1890. gada Adelaidā, Austrālijā, Adelaidas Universitātes matemātikas un fizikas profesora ģimenē. 1912. gadā Bregs atklāja rentgenstaru difrakcijas likumu. 1915. gadā Bregs 25 gadu vecumā ieguva Nobela prēmiju fizikā, kļūstot par gados visjaunāko Nobela prēmijas laureātu.

1941. gadā Viljams Lorenss Bregs tika iecelts bruņinieku kārtā.

No 1948. gada Viljams Lorenss Bregs sāka interesēties par olbaltumvielu uzbūves pētījumiem. Ar viņa atbalstu tika izveidota zinātnieku grupa, kas bioloģijas problēmu risināšanā izmantoja fizikas metodes. Brega vadītās Kavendiša laboratorijas Kembridžas Universitātē zinātnieki Džeimss Votsons un Frānsiss Kriks 1953. gadā atklāja DNS struktūru.

## Atsauces

## Ārējās saites

*Viljama Lorensa Brega biogrāfija Nobela prēmijas mājaslapā
Need for Speed: Most Wanted

***Need For Speed: Most Wanted*** (**NFS:MW**) ir multiplatformu sacensību spēle, ko izstrādāja *[[EA Black Box]]* un izdeva *[[Electronic Arts]]*. Spēli Ziemeļamerikā izdeva 2005. gada novembrī. Šī spēle ir viena no *[[Need for Speed (sērija)|Need For Speed]]* sērijas spēlēm. Spēlē atkal ir policija (tā nebija iepriekšējās divās NFS daļās), policija nav bijusi NFS spēlēs kopš 2002. gada, kad iznāca *[[Need for Speed: Hot Pursuit 2]]*. Spēles stāsts ir turpināts *[[Need For Speed: Carbon]]*.

*Most Wanted* ir izdots PC, *[[PlayStation 2]]*, *[[GameCube]]*, *[[Xbox]]*, *[[Xbox 360]]*, *[[Game Boy Advance]]*, *[[Nintendo DS]]* un mobilajiem telefoniem. Vēl viena versija *[[Need For Speed: Most Wanted 5-1-0]]*, ir izdota priekš *[[PlayStation Portable]]*.

*Black Edition* ir *Most Wanted* kolekcionāru versija. *Black Edition* ietilpst dažas papildus mašīnas un trases, kā arī citas lietas. Spēle nāk kopā ar DVD, kurā ir dažādas intervijas ar spēļu veidotājiem. *Black Edition* ir izdots tikai PC, *Playstation 2* un *Xbox*.

## Ārējās saites
* Oficiālā Most Wanted mājaslapa
Pols Diraks

**Pols Adrians Moriss Diraks** (, dzimis , miris ) bija angļu fiziķis. 1933. gadā ieguva Nobela prēmiju fizikā par ieguldījumu kvantu mehānikas un kvantu elektrodinamikas attīstībā. Bieži tiek uzskatīts par vienu no ievērojamākajiem 20. gadsimta fiziķiem.

## Dzīvesgājums
Dzimis 1902. gada 8. augustā Bristolē Šveices imigranta ģimenē. Tēvs pelnīja iztiku, pasniedzot franču valodu. Studēja elektroinženieriju Bristoles Universitātē, no 1923. gada studēja Kembridžas Universitātē, kur 1926. gadā ieguva doktora grādu.

Mūža lielāko daļu strādāja Kembridžas Universitātē. 1928. gadā šeit formulēja Diraka vienādojumu, kas noveda pie secinājuma par antidaļiņu eksistenci. 1930. gadā publicēja klasisko kvantu teorijas grāmatu *Principles of Quantum Mechanics* (Kvantu mehānikas principi). 1937. gadā apprecējās ar Jūdžīna Vīgnera māsu Margitu. 2. pasaules kara laikā piedalījās urāna bagātināšanas izstrādes darbos.

Pēdējos desmit dzīves un darba gadus pavadīja Talahasī, ASV, kur 1984. gadā miris un apglabāts.

## Atsauces

## Ārējās saites

* P.Diraka resursi Floridas universitātes mājaslapā 
* Par P.Diraku Nobela prēmijas mājaslapā
Džeimss Čedviks

**Sers Džeimss Čedviks** (; dzimis , miris ) - angļu fiziķis. 1935. gadā ieguva Nobela prēmiju fizikā par neitrona atklāšanu.

Dzimis Češīras mazpilsētā Bolingtonā. Studējis Mančestras un Kembridžas Universitātē. 1913. gadā devās uz Vāciju, kur strādāja Berlīnes Tehniskajā universitātē pie Hansa Geigera. Pirmā pasaules kara laikā tika ieslodzīts Rūlēbenes karagūstekņu nometnē pie Berlīnes, kur viņam bija iespēja veikt zinātniskus eksperimentus. No 1923. līdz 1935. gadam strādāja Kembridžas Universitātē, kur 1932. gadā atklāja neitronu. No 1935. līdz 1948. gadam strādāja Liverpūles Universitātē. Otrā pasaules kara laikā piedalījās Manhatanas projektā.

## Atsauces

## Ārējās saites

* Čedvika 1932. gada raksts žurnālā "Nature" par neitrona eksistenci 
* Par Čedviku Nobela prēmijas mājaslapā
Bregs

**Bregs** () var būt:

* Viljams Henrijs Bregs (*William Henry Bragg*) — angļu fiziķis, Nobela prēmijas laureāts;
* Viljams Lorenss Bregs (*William Lawrence Bragg*) — angļu fiziķis, Nobela prēmijas laureāts.
Džons Dī

**Džons Dī** (, dzimis , miris 1608. vai ) bija ievērojams angļu matemātiķis, astronoms, astrologs, ģeogrāfs, okultists un Anglijas karalienes Elizabetes I padomdevējs. Viņš daudz laika no savas dzīves veltīja arī alķīmijai, pareģojumiem un hermētiskajai filozofijai.

Dī nejauca maģiju ar zinātni, kā to darīja daudzi citi zinātnieki. Viņš skaidri apzinājās, kad strādā pie maģijas, kad pie zinātnes. Savā laikmetā Dī bija viens no izglītotākajiem cilvēkiem, viņš tika aicināts uz Parīzes Universitāti pasniegt algebru, bet tad viņam tik tikko bija apritējuši divdesmit gadi. Džons Dī bija dedzīgs matemātikas attīstības veicinātājs, cienīts astronoms, kā arī kļuva par ekspertu navigācijā, iemācot cilvēkiem pamatiemaņas, lai tie spētu doties Anglijas rīkotajās atklājumu un pētniecības ekspedīcijās. Mūža pēdējo trešdaļu gandrīz pilnībā veltīja misticismam un hermētismam. Dažkārt Dī vārdu saista ar rožkrustiešu kustību.

## Biogrāfija

Dzimis Londonā velsiešu tirgotāja ģimenē. No 1543. līdz 1546. mācījās Kembridžas Universitātē. Vēlāk ceļoja pa Eiropu, kur studēja kopā ar Gemmu Frīziju un sadraudzējās ar kartogrāfu Gerardu Merkatoru. Atgriezās Londonā ar lielu astronomisko un matemātisko ierīču kolekciju. 1552. gadā Londonā satika Džerolamo Kardāno, ar kuru kopā veica dažus eksperimentus.

1555. gadā Dī tika arestēts par astroloģisko karšu sastādīšanu Marijai Tjudorai un toreizējai princesei Elizabetei. Kad 1558. gadā Elizabete kļuva par karalieni, Dī kļuva par viņas astroloģisko un zinātnisko padomdevēju. Dī gan idejiski, gan tehniski atbalstīja Anglijas jūras ceļojumus un pirmais lietoja jēdzienu Britu impērija. Savus ziņojumus karalienei Dī esot parakstījis kā 007, kas četrus gadsimtus vēlāk kļuva par Džeimsa Bonda "zīmolu".

Gadsimta astoņdesmitajos gados Dī novērsās no sabiedriskās dzīves un gandrīz pilnībā pievērsās ezotērismam. 1582. gadā viņš satika pašpasludinātu garīgo mēdiju Edvardu Kelliju, ar kuru kopā vēlāk ceļoja pa Centrāleiropu.

1589. gadā atgriezās Londonā. Miris nabadzībā savās mājās Londonas Mortleikas rajonā.

## Atsauces un piezīmes

## Ārējās saites
Andante do mažorā

**Andante do mažorā** (**K. 1a**) ir taustiņinstrumentu skaņdarbs, kuru uzrakstīja Volfgangs Amadejs Mocarts 1761. gadā. Tas sākotnēji tika iekļauts Mocarta māsas Nannerles nošu burtnīcā. Tas ir ne tikai pirmais Mocarta taustiņinstrumentu skaņdarbs, bet arī vispār pirmā viņa muzikālā kompozīcija. Šis skaņdarbs ir ļoti īss (aptuveni 20 sekundes), un iespējams, ka to pierakstījis Mocarta tēvs Leopolds Mocarts, jo Mocarts bija tikai piecus gadus vecs.

## Mediju fails
Marduks

right|thumb|Marduks un viņa pūķis (no babiloniešu zīmoga).
**Marduks** bija babiloniešu dievu dievs, Bābeles aizbildnis senajā Divupē.

## Skatīt arī
* Zikurāts
## Atsauces
Allegro do mažorā

**Allegro do mažorā** (**K. 1b**) ir taustiņinstrumentu skaņdarbs, kuru 1761. gadā uzrakstīja Volfgangs Amadejs Mocarts. Tas sākotnēji tika iekļauts Mocarta māsas Nannerles nošu burtnīcā. Šis skaņdarbs ir ļoti īss (aptuveni 15 sekundes), un iespējams, ka to pierakstījis Mocarta tēvs Leopolds Mocarts, jo Mocarts bija tikai piecus gadus vecs.

Šis skaņdarbs ir savādāks nekā Mocarta iepriekšējais darbs (Andante do mažorā), jo tajā neatkārtojas frāzes. Jau pats nosaukums *allegro* norāda uz to, ka tas ir ātrāks un dzīvīgāks.
Meinards Solomons

**Meinards Solomons** (, dzimis , miris ) bija amerikāņu muzikologs, mūzikas ierakstu izdevniecības *Vanguard Records* līdzdibinātājs, kā arī mūzikas producents. Viņš kļuva pazīstams ar savām biogrāfiskajām studijām par Vīnes klasicisma  komponistiem, īpaši Bēthovenu (rakstīja biogrāfiju un godalgotu eseju krājumu), Mocartu (biogrāfija) un Šūbertu (Solomons bija pirmais, kurš zinātniskā vidē atklāti izteica strīdīgo teoriju par Šūberta homoseksualitāti).

Solomons savu karjeru saistīja ar mūziku. Karjeras sākumā viņš strādāja kā mūzikas producents, bet vēlāk kļuva par muzikologu. 1950. gadā Solomons kopā ar savu brāli Seimūru dibināja mūzikas ierakstu izdevniecību "*[[Vanguard Records]]*", kas nākamos piecpadsmit gadus bija viens no galvenajiem folkmūzikas un blūza uzplaukuma virzītājiem .

## Atsauces
Speed Racers (2008. gada spēle)

**Speed Racers** ir braukšanas videospēle, kura paredzēta Warner Bros. Interactive Enterteinment Nintendo DS, PlayStation 2 un Wii konsolēm. Spēle ir 2008. gada filmas "Speed Racers" adaptācija. Spēlē piedalās arī aktieri no filmas.
Senā Ķīna

[thumb|300px|Senā Ķīna [Haņu dinastijas laikā (206. gads p.m.ē. - 220. gads m.ē.)]]
**Senā Ķīna** bija Āzijas lielvalsts, kas pastāvēja līdz Haņu dinastijas beigām, tomēr reizēm Ķīnas vēsturē tās pastāvēšanas laiku attiecina arī uz sekojošajām Ķīnas imperatoru dinastijām līdz pat Minu dinastijas beigām.

## Periodizācija
* Iņas (Šaņas) valsts (17.-12. gs. p.m.ē.), veidojās piktogrāfiskā un hieroglifiskā rakstība, ļoti svarīgas bija lielās patriarhālajās ģimenes.
* Džou dinastijas valsts (12.- 8. gs. p.m.ē.), radās monētas, ieviesa mēness kalendāru. Tika uzrakstīti Džou likumi.
* Vienotās valsts sairšana (8.- 3. gs. p.m.ē.), izveidojās konfūcisms, attīstījās mūzika
* Haņu dinastijas periods (206. gads p.m.ē. - 220. gads m.ē.), sāka celt Lielo Ķīnas mūri.
* Vei dinastijas periods (4.-6. gs.), nostiprinājās budisms, sāka celt klinšu tempļus un pagodas.
* Tanu dinstijas periods (618-907), feodālā sistēma, atjaunojās Zīda ceļš  
* Sunu dinstijas periods (960-1279), attīstījās glezniecība, sākās dabas pielūgsme.
* Minu dinastijas periods (1368-1644), ekonomiskā un kultūras augšupeja, uzcelts Debesu templis

## Sasniegumi un izgudrojumi
* Senā Ķīna bija slavena ar daudzveidīgiem keramikas izstrādājumiem,raksturīgi ģeometriski motīvi. 7. gs. pirmoreiz sāka izgatavot porcelānu. Apgleznojumi bija cieši saistīti ar reliģisku un simbolisku tematiku. Glezniecībā izmantoja dabas skatus, putnus, puķes, sadzīvi. Slaveni bija gleznojumi uz zīda
* Senajā Ķīnā veidojās piktogrāfiskā un hieroglifiskā rakstība
* Izgudroja kompasu, adatu terapiju, masāžu, papīru un šaujampulveri
* Senajā Ķīnā izgudroja papīru un papīra naudu
* Sāka zīda ražošanu
* Ēnu teātris radies Senajā Ķīnā

## Sasniegumi celtniecībā

* Senās Ķīnas arhitektūrā ļoti bieži tika atdarinātas dabas formas. Celtnēm raksturīgas liektas formas.
* Viens no nozīmīgākajiem Senās Ķīnas atstātajiem kultūrvēsturiskajiem pieminekļiem ir Lielais Ķīnas mūris. Tas tika būvēts kā vienota aizsardzības sistēma pret ziemeļu klejotāju cilšu iebrukumiem.
* akmens vietā plaši izmantoja kokmateriālus, izdomāja un attīstīja vairākus paņēmienus, kā efektīgāk uzbūvēt ēkas. Viens no viņu būtiskākajiem panākumiem bija koka rāmis, kas spēja noturēt lielu smagumu. Tas bija veidots no savienotiem koka balstiem, kurš kalpoja kā ēkas skelets.  Lielisks piemērs ir Aizliegtā pilsēta, kas nebūtu varējusi tapt bez šīs tehnikas.
Marks Kellijs

**Marks Edvards Kellijs** (*Mark Edward Kelly*; dzimis ) ir politiķis, bijušais NASA astronauts, lidotājs. Kopš 2020. gada viņš ir ASV senators.

Marka dvīņu brālis Skots Kellijs (*Scott Joseph Kelly*) arī ir bijis astronauts.
Marks Kellijs ir precējies ar Gabrielu Gifordsu (*Gabrielle Giffords*), kura ir politiķe no Demokrātiskās partijas. Viņiem ir divi bērni.

Kellija pirmais kosmiskais lidojums notika 2001. gada decembrī misijā *[[STS-108]]*, esot kosmoplāna *[[Endeavour (kosmoplāns)|Endeavour]]* pilotam. Otro lidojumu *[[STS-121]]* viņš veica 2006. gada jūlijā, arī kā pilots.

Trešais Kellija lidojums notika 2008. gada jūnijā misijā *[[STS-124]]*, esot kosmoplāna *[[Discovery (kosmoplāns)|Discovery]]* komandierim.

Marks Kellijs gatavojās ceturtajam lidojumam kosmosā misijā *[[STS-134]]*.

 Marka sieva Gabriela Gifordsa tika sašauta, kad viņa kā kongresmene tikās ar vēlētājiem Tūsonā lielveikala stāvvietā. Viņai bija cauršauta galvas brūce. Marks Kellijs pārtrauca treniņus Džonsona kosmosa centrā un devās pie sievas. Marks vēl netika atcelts no *STS-134* misijas, bet Frederiks Starkovs tika norīkots kā rezerves komandieris. Kad sieva sāka atlabt, 4. februārī Kellijs atsāka gatavoties lidojumam.

*STS-134* lidojums sākās . Marks Kellijs bija *[[Endeavour (kosmoplāns)|Endeavour]]* komandieris. 1. jūnijā *Endeavour* atgriezās uz zemes.

Marks Kellijs  atstāja *NASA* un atvaļinājās no Jūras kara flotes.

## Politiskā darbība
2020. gada ASV Senāta vēlēšanās Arizonā Marks Kellijs tika ievēlēts par ASV senatoru.

## Atsauces

## Ārējās saites
Kenets Hems

**Kenets Hems** (*Kenneth Todd Ham*; dzimis ) ir bijušais NASA kosmonauts.

Hema pirmais kosmiskais lidojums notika 2008. gada jūnijā misijā STS-124, esot kosmoplāna Discovery pilota amatā.

Otrais Hema lidojums notika 2010. gada maijā misijā STS-132, esot Atlantis komandierim.

Kenets Hems NASA atstāja .

## Atsauces
Mūziķis

[thumb|Senākais Latvijas teritorijā atrastais mūziķa attēls — [Tērvetes pilskalns|Tērvetes pilskalna 13. gadsimta kultūrslānī atrastie māla apmetuma fragmenti ar stabulētāja tēlu, Latvijas Nacionālais vēstures muzejs.]]
**Mūziķis** ir persona, kuras darbība saistīta ar mūziku. Mūziķus var klasificēt pēc to darbības:
* instrumentālisti spēlē mūzikas instrumentus;
* dziedātāji izmanto savu balsi;
* komponisti, aranžētāji, dziesmu rakstītāji mūziku pieraksta nošu veidā vai ieraksta kādā no audio formātiem;
* diriģentu uzdevums ir vadīt korus, ansambļus un orķestrus.

## Skatīt arī
* Muzikants (albums)
Ham

**Ham** var būt:
* HAM — amatieru radio operatora apzīmējums;
* Kenets Hems (*Kenneth Ham*), ASV kosmonauts (dzimis 1964).
Burnout Paradise

**Burnout Paradise** (iepriekš zināma kā **Burnout 5**) ir jaunākā spēle no Burnout spēļu sērijas, kas bija izdota  Ziemeļamerikā un Eiropā . Tā tika izdota PlayStation 3 un Xbox 360 un PC. Tajā ir pilsēta, kurā var braukt, kur grib, un to sauc "Paradise City". Dziesmu "Paradise City", kuru izpilda Guns N' Roses, var dzirdēt pašā spēles sākumā, un tā ir atrodama arī spēles skaņas celiņā. Populārā mājaslapa GameSpot spēli novērtēja ar 9 no 10.
 
Spēlē uzsvars tiek likts uz mašīnu dauzīšanu, piemēram, lai dabūtu jaunu mašīnu, tā ir jāatrod braucam pilsētā un jāsadauza. Sacensībām nav noteikumu, nav maršruta, nav ierobežojumu, galvenais ir pirmajam šķērsot finiša līniju.

## Ārējās saites
* Oficiālā mājaslapa
Gregorijs Šamitofs

**Gregorijs Šamitofs** (*Gregory Errol Chamitoff*; dzimis ) ir NASA kosmonauts.

Šamitofa pirmais kosmiskais lidojums notika 2008. gadā SKS 17. ekspedīcijas sastāvā. Kopš 2008. gada oktobra — SKS 17. ekspedīcijas sastāvā. Uz Starptautisko kosmosa staciju (SKS) viņu nogādāja kosmoplāns Discovery misijā STS-124. Viņš uz zemes atgriezās  kosmoplānā Endeavour kopā ar misiju STS-126.

Otrais lidojums notika 2011. gada maijā SKS apgādes misijā STS-134, esot misijas speciālistam.
Šarlote Perelli

**Šarlote Perelli** (, īstajā vārdā *Anna Jenny Charlotte Nilsson*, dzimusi  Hovmantorpā, Zviedrijā) ir zviedru dziedātāja, kura uzvarēja 1999. gada Eirovīzijas dziesmu konkursā un 2008. gadā vēlreiz pārstāvēja Zviedriju Eirovīzijas dziesmu konkursā.

## Diskogrāfija

### Albumi
Visi Šarlotes Perelli izdotie albumi un to vieta Zviedrijas Top 60 (SWE).

## Ārējās saites
Pulsējošās zvaigznes

Par **pulsējošām zvaigznēm** tiek sauktas zvaigznes, kuru spožums ik pa laikam pulsē no tajās notiekošajiem procesiem — pulsēšanas, izvirdumiem, sprādzieniem. Šīs zvaigznes izplešas un saraujas, uzkarst un atdziest. Dažām zvaigznēm pulsācija notiek pēc noteikta laika, ir regulāra, citām pulsācija ir neregulāra. Dažām maiņzvaigznēm šis spožums mainās tikai nedaudz, tā, ka ar neapbruņotu aci to nemaz nevar pamanīt, tomēr citām spožums mainās ļoti lielās robežās. Pulsējošās maiņzvaigznes ir milzu zvaigznes un pārmilzu zvaigznes, bet uzliesmojošas zvaigznes ir pundurzvaigznes.

## Skatīt arī
* Pulsārs
Binārie savienojumi

**Binārie savienojumi** (no  — 'divdaļīgs') ir ķīmiskie savienojumi, kas sastāv no diviem dažādiem ķīmiskajiem elementiem (piemēram, nātrija hlorīds NaCl vai ūdens H2O).

Tā kā jebkurā binārajā savienojumā viens no elementiem ir elektronegatīvāks par otru, tas tiek atspoguļots šo savienojumu nosaukumos. Vispārīgā veidā bināro savienojumu nosaukumi sastāv no diviem vārdiem — mazāk elektronegatīvā elementa nosaukuma ģenitīvā un elektronegatīvākā elementa nosaukuma (latinizētā formā) ar izskaņu *-īds*. Ja savienojuma molekulā ir divi elektronegatīvākā elementa atomi, pirms tā nosaukuma liek priedēkli *di-*, ja trīs — *tri-*, 4 — *tetra-*, 5 — *penta-*, 6 — *heksa-*, 7 — *hepta*, 8 — *okta*. Nātrijs ir mazāk elektronegatīvs par hloru, tādēļ šo elementu savienojums tiek saukts par nātrija hlorīdu. Kalcijs un ogleklis ir mazāk elektronegatīvāki par skābekli, tādēļ savienojumu CaO sauc par kalcija oksīdu ( — 'skābeklis'), bet savienojumu CO2 — par oglekļa dioksīdu, jo tā molekulā ir divi skābekļa atomi. Savukārt savienojums OF2 ir saucams par skābekļa difluorīdu, jo fluors ir viselektronegatīvākais elements.

Binārajos savienojumos, kuros ietilpstošajiem elementiem ir stipri atšķirīgas elektronegativitātes, ķīmiskajām saitēm ir jonu saites raksturs un tie, izņemot oksīdus un jonu hidrīdus,  uzskatāmi par skābekli nesaturošu skābju sāļiem. Savienojumiem ar samērā līdzīgām elektronegativitātēm saitēm ir kovalents raksturs.

Daudziem binārajiem savienojumiem pieņemts lietot triviālos nosaukumus (ūdens, amonjaks, metāns, sērūdeņradis).

Pēc īpašībām līdzīgi binārajiem savienojumiem ir tādi savienojumi, kur ar kāda elementa atomu savienojušies divu citu pēc elektronegativitātēm savā starpā līdzīgu elementu atomi. Šādu savienojumu piemēri ir fosgēns COCl2 vai perhlorilfluorīds ClO3F. Tādas vielas dažreiz dēvē par **ternārajiem savienojumiem**.

Tikai nosacīti pie binārajiem savienojumiem pieskaitāmas tādas vielas kā dislāpekļa oksīds N2O, kas gan sastāv no diviem ķīmiskajiem elementiem, bet kāds no šiem elementiem vielas molekulā ir divās oksidēšanas pakāpēs.

## Ārējās saites
Fizikālā dubultzvaigzne

thumb|Aptumsuma dubultzvaigžņu sistēma

**Fizikālā dubultzvaigzne** jeb **bināra zvaigzne** ir zvaigžņu sistēmas gadījums, kad sistēmā ir divas zvaigznes. Šādos gadījumos binārais zvaigžņu pāris savstarpēji gravitatīvi mijiedarbojas tā, ka katra zvaigzne riņķo pa elipsveidīgām orbītām ap kopējo baricentru. Spilgtāko zvaigzni dēvē par primāro, bet otru — par kompanjona zvaigzni jeb sekundāro.

Pētījumos, kuri ir veikti laika posmā no 1800. gadiem līdz mūsdienām, ir atklāts, ka liela daļa no zvaigznēm ir ne tikai fizikālas dubultzvaigžņu sistēmas, bet gan trīskāršas un pat vēl vairāku zvaigžņu sistēmas, kuras zinātnieki sauc par vairākkārtīgām zvaigžņu sistēmām. Bieži vien fizikālās dubultzvaigznes dēvē arī vienkārši par dubultzvaigznēm, bet, vispārīgi ņemot, dubultzvaigzne ne vienmēr ir fizikāla dubultzvaigzne. Tā var būt arī optiskā dubultzvaigzne, tas ir, tāda zvaigzne, kura no Zemes izskatās pēc dubultzvaigznes, bet reāli starp tām ir ļoti liels attālums. Noteikt, vai dubultzvaigzne ir fizikāla vai optiska, var pēc tās komponentēm. Dubultzvaigzne ir optiska, ja tās komponentēm ir atšķirīgi leņķiskie ātrumi vai arī tās paralakses mērījumi uzrāda divus atšķirīgus lielumus, kas savukārt norāda uz to, ka tās savstarpēji viena no otras atrodas ļoti tālu. Lielākajai daļai no dubultzvaigznēm nav noteikta tās piederība pie viena vai otra veida.

Ja dubultzvaigžņu komponenšu orbitālās plaknes noliece attiecībā pret novērotāja skata līniju atrodas tādā leņķī, ka komponentes orbitālā perioda laikā viena otru aizsedz, tad tādu sistēmu sauc par aptumsumu dubultzvaigzni.

Viens no izcilākajiem dubultzvaigžņu pētniekiem bija Tērbatas universitātes astronoms Frīdrihs Georgs Vilhelms Strūve, kas no 1824. līdz 1837. gadam veica 2714 dubultzvaigžņu mikrometriskos mērījumus, ko publicēja katalogos *Catalogus novus stellarum duplicium* (1827) un *Stellarum duplicium et multiplicium mensurae micrometricae* (1837).

## Atsauces